Bărbatul, în vârstă de 74 de ani, s-a născut în Ghana dar locuiește în Marea Britanie de 42 de ani.
El susține că în toți anii a crezut că este britanic, mai ales că și autoritățile l-au tratat ca pe un cetățean, potrivit BBC. A lucrat legal, a plătit taxe, a făcut împrumut bancar pentru a-și cumpăra o casă și s-a căsătorit de două ori cu două britanice. În plus, în 2007 el a primit un premiu pentru curaj din partea Poliției după ce a atacat un hoț.
Bărbatul a aflat în 2019 că are o problema și a făcut demersurile pentru a obține dreptul de ședere pe teritoriul britanic.
Deoarece a completat greșit documentele, el a fost nevoit să reia procedurile.
Ministerul de Interne i-a spus că nu are dreptul să se afle în Marea Britanie și l-a sfătuit să aplice pentru viza de 10 ani concepută pentru persoanele care doresc să se mute în țară pentru a munci. Procedurile costă peste 17.000 de lire strline, bani pe care pensionarul nu îi are. De aceea, familia sa a declanșat o campanie de strângere de fonduri. În plus, pensionarul a deschis o acțiune în instanță împotriva statului britanic.
(sursa: Mediafax)